Мажліва, гэтыя падзеі стануць ці не галоўным вынікам саміту, бо, паводле зьвестак з расейскае дэлегацыі, спадар Пуцін быў вельмі зьдзіўлены і пакрыўджаны такімі паводзінамі свайго беларускага саюзьніка. Цікава што за суткі знаходжаньня ў Ерэване ўдзельнікаў саміту да сеньняшяй агульнай прэсавай канфэрэнцыі так і не адбылася двухбаковая сустрэча Пуціна з Лукашэнкам, хаця апошні вельмі яе хацеў. А вось з гаспадаром форуму Робэртам Качаранам спадар Пуцін размаўляў ажно паўтары гадзіны, удвая больш заплянаванага. Таму ерэванскія журналісты кажуць, што Аляксандар Лукашэнка, мажліва, пакрыўдзіўся на прэзыдэнта Пуціна і прылюдна двойчы прадэманстраваў яму сваю крыўду. Дзеля аб’ектыўнасьці варта дадаць, што разам з Лукашэнкам яшчэ да канца прэсавай канфэрэнцыі сышоў прэзыдэнт Казахстану Нурсултан Назарбаеў.